Diari Oficial de la Generalitat Valenciana


Sumari del DOGV 3362, del 30-10-1998 (1998/8567)

Recurs ordinari número R. 66/97. Notificació de resolució.
----------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8567


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R. 66/97. Notificació de resolució. [1998/A8567]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal notificar la resolució del recurs ordinari amb número de referència interna R.66/97 al senyor Eduardo Mamblona Estella, domiciliat a la carretera nacional 332-Marina Baixa, 2, edifici La Cala 4.t, B, de Finestrat.
  
Resolució
  
«Una vegada ha sigut examinat el recurs ordinari formulat pel senyor Eduardo Mamblona Estella contra la resolució del Servei Territorial d'Arquitectura i Habitatge d'Alacant en l'expedient per sol·licitud de visat de contracte i ajuda econòmica directa per a l'adquisició protegida d'un habitatge de preu taxat 03/1T/1302/96/069.
  
Antecedents de fet
  
Primer
  
El senyor Eduardo Mamblona Estella va sol·licitar el 27 de març de 1996 una concessió d'ajudes econòmiques públiques per a l'adquisició d'un habitatge situat a Finestrat, avinguda Marina Baixa, 2, 4t, B.
  
Segon
  
El 15 de juliol de 1996, l'anterior sol·licitant torna a demanar la concessió d'ajudes econòmiques públiques per al mateix habitatge objecte de la compravenda anterior.
  
Tercer
  
En vista de l'expedient, el Servei Territorial dicta una resolució per la qual acorda no admetre a tràmit la sol·licitud d'ajudes econòmiques directes presentada, per estimar que, traslladat el principi jurídic general del nostre dret de cosa jutjada a l'ordenament administratiu, és impossible tornar a sol·licitar el mateix quan coincideixen sol·licitant i cosa objecte de la compravenda.
  
Quart
  
Contra l'esmentada resolució, l'interessat interposa un recurs ordinari dins del termini i en la forma escaient amb les al·legacions que consten en el recurs i que ací donem per reproduïdes a fi de ser breus.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant pel que disposen els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21.05.91).
  
Segon
  
El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
L'article 1.252 del Codi Civil i reiterada jurisprudència, estableix com a requisit essencial perquè tinga efectes la presumpció de cosa jutjada, l'existència de sentència judicial ferma emesa pels tribunals ordinaris; independentment que a més hagen de concórrer les tres identitats processals de subjecte, objecte i raó petitòria.
  
Quart
  
Una resolució administrativa, en aquest supòsit de no-admissió a tràmit de les sol·licituds d'ajudes econòmiques directes, no pot equiparar-se amb el concepte de sentència judicial en els termes que regula l'article esmentat. Per això, en aquest camp de l'ordenament administratiu no pertoca, segons el parer d'aquesta Direcció General, aplicar l'efecte de cosa jutjada.
  
En conseqüència, cal retrotraure les actuacions perquè en la vista de les actuacions es dicte una nova resolució ajustada a dret.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Estimar el recurs ordinari interposat pel senyor Eduardo Mamblona Estella contra la Resolució de 22 de novembre de 1996, del Servei Territorial d'Arquitectura i Habitatge d'Alacant, que queda revocada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació de la resolució.
  
Per a la interposició de l'esmentat recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que disposen l'article 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga interposar qualsevol altre recurs que es considere convenient.